turjo4nis/wikipedia-bn-dump-20250701 huggingface dataset:
স্ট্যানলি ডেভিডসন

স্যার লেইবোর্ন স্ট্যানলি প্যাট্রিক ডেভিডসন ()BA MD PRCPE FRCP FRSE (১৮৯৪-১৯৮১) একজন ব্রিটিশ চিকিৎসক মেডিকেল তদন্তকারী ও লেখক। তিনি তার মেডিকেল পাঠ্যপুস্তক ডেভিডসন'স প্রিন্সিপলস অ্যান্ড প্র‍্যাকটিস অব মেডিসিন এর জন্য সুপরিচিত যা ১৯৫২ সালে প্রথম প্রকাশিত হয়।

স্ট্যানলি ডেভিডসন ১৮৯৪ সালের ৩ রা মার্চ শ্রীলঙ্কায় জন্মগ্রহণ করেন। তিনি ট্রিনিটি কলেজ, ক্যামব্রিজ-এ মেডিকেল বিষয়ে স্নাতক পর্যায়ে লেখাপড়া শুরু করেন। 
প্রথম বিশ্বযুদ্ধকালীন তিনি ফ্রান্স-এ যুদ্ধরত অবস্থায় আহত হন এবং তার সুস্থ হতে দুই বছর সময় লাগে। এসময় তার লেখাপড়া বন্ধ হয়ে যায়। পরবর্তীতে তিনি এডিনবরা বিশ্ববিদ্যালয়ে পুনরায় ভর্তি হন এবং ১৯১৯ সালে প্রথম শ্রেণি পেয়ে পাশ করেন।
তিনি ১৯২১ সালে রয়েল কলেজ অব সার্জন এর সদস্যপদ লাভ করেন, ১৯২৬ সালে তার কাজের জন্য তাকে স্বর্ণপদক প্রদান করা হয়। ১৯২৮ সালে রয়েল কলেজ অব ইনফার্মারিতে সহকারী ফিজিসিয়ান হিসেবে নিয়োগ পান। ১৯৩০ সালে তাকে অ্যাবার্দিন বিশ্ববিদ্যালয়ে মেডিসিনের অধ্যাপক হিসেবে নিয়োগ দেয়া হয়।

তিনি ১৯২৭ সালের ২৭শে জুলাই এডিনবরায় ইসাবেল মার্গারেট অ্যান্ডারসন কে বিয়ে করেন। তাদের কোনো সন্তান হয় নি। 
তিনি ১৯৮১ সালের ২৭শে সেপ্টেম্বর পরলোকগমন করেন। তাকে তার বাড়ির পাশে কুরি সমাধিস্থলে সমাধিস্থ করা হয়।

তথ্যসূত্র 

মেডিকেল লেখক
১৮৯৪-এ জন্ম
১৯৮১-এ মৃত্যু
এডিনবরা বিশ্ববিদ্যালয়ের প্রাক্তন শিক্ষার্থী
ট্রিনিটি কলেজ, কেমব্রিজের প্রাক্তন শিক্ষার্থী
ইন্দোচীনা স্পিটিং কোবরা

ইন্ডোচাইনিজ স্পিটিং কোবরা (বৈজ্ঞানিক নাম: Naja siamensis) উত্তর-পূর্ব এশিয়াজাত এলাপিড পরিবারভুক্ত এবং স্পিটিং কোবরা প্রজাতির বিষধর সাপ। এরা থাই স্পিটিং কোবরা বা ব্ল্যাক এন্ড হোয়াইট স্পিটিং কোবরা নামেও পরিচিত।

শ্রেণিবিন্যাস 

নিম্নে চিত্রিত ক্ল্যাডোগ্রাম বা শাখা বিন্যাস্টি বিভিন্ন নাজা বর্গভুক্ত সর্পপ্রজাতির শ্রেণিবিন্যাস ও সম্প্ররককে বিশ্লেষণ এবং প্রকাশ করে।

বিষ 

অন্যান্য কোবরা প্রজাতির মত, ইন্দোচাইনীজ স্পিটিং কোবরার বিষ মূলতঃ পোষ্টসাইন্যাপটিক নিউরোটক্সিক এবং সাইটোটক্সিন দ্বারা গঠিত, যা কোশের পচন বা মৃত্যু ঘটায়।

তথ্যসূত্র 

এলাপিডি
নাজা
ধরন অনুযায়ী সাপ
কম্বোডিয়ার সরীসৃপ
লাওসের সরীসৃপ
১৭৬৮-এ বর্ণিত সরীসৃপ
ভিয়েতনামের সাপ
গোলকুণ্ডা এক্সপ্রেস

গোলকুন্ডা এক্সপ্রেস তেলেঙ্গানার  সেকান্দরাবাদ এবং অন্ধ্রপ্রদেশের গুন্টুর মধ্যে চলমান একটি আন্তঃনগর এক্সপ্রেস  ট্রেন । ১৭২০১/১৭২০২ নম্বরযুক্ত এই ট্রেনটি ইন্ডিয়ার দক্ষিণ মধ্য রেলওয়ের অন্তর্ভুক্ত । এই ট্রেনটি একটি সাধারণ গতির চলমান ট্রেন যা ৮ ঘণ্টায় ৩৮৩ কি.মি. অতিক্রম করে থাকে যেহেতু এটি প্রতিটি স্টপেজে থামে ।

নামকরণ 

এই ট্রেনটির নামকরণ হায়দ্রাবাদের ঐতিহাসিক গোলকুন্ডা ফোর্ট এর নাম অনুসারে করা হয় । এটি হায়দ্রাবাদে অবস্থিত অন্যতম গুরুত্বপূর্ণ একটি দুর্গ যা কুতুব শাহী রাজবংশ দ্বারা নির্মিত হয়েছিলো ।

রেকর্ডস

১৯৭৩ সালে, এই ট্রেনটি ভারতের দ্রুততম বাষ্পচালিত ট্রেন ছিল ।

গমনপথ

এই ট্রেনটি বিজয়ওয়াড়া, ওয়ারাঙ্গল এবং কাজিপেট এর মধ্য দিয়ে চলাচল করে । ট্রেনটি সকাল ৫:৪৫ ঘটিকায় গুন্টুর ত্যাগ করে এবং ১৩:৪৫ ঘটিকায় সেকেন্দ্রাবাদ পৌঁছায় । ফিরতি পথে ট্রেনটি ১৩:০৫ ঘটিকায় সেকেন্দ্রাবাদ থেকে ছেড়ে আসে এবং ২১:২০ এ গুন্টুর এসে পৌঁছায় ।

লাইনচ্যুতি

২ জুলাই ২০০৩ সকালে সেকেন্দ্রাবাদগামী গোলকুন্ডা এক্সপ্রেসের অংশ বিশেষ ওয়ারাঙ্গলের কাছাকাছি একটি সেতু থেকে পড়ে যায়, এতে অন্তত ২১ জনের মৃত্যু হয় । ১৯৯৯ সালে ট্রেনটি অন্ধ্রপ্রদেশের ওয়ারাঙ্গল জেলার ঘানপুর স্টেশনের কাছাকাছি লাইনচ্যুত হয়েছিলো ।

তথ্যসূত্র

ভারতের নামযুক্ত যাত্রীবাহী ট্রেন
অন্ধ্র প্রদেশের এক্সপ্রেস ট্রেন
ভারতের এক্সপ্রেস ট্রেন
দ্য রেইনট্রি হোটেল আন্না সালাই

দ্য রেইনট্রি হোটেল আন্না সালাই চেন্নাই মহানগরীয় অঞ্চলের আন্না সালাইয়ে অবস্থিত একটি পাঁচতারকা হোটেল। এটি রেইনট্রি হোটেল কোম্পানির দ্বিতীয় হোটেল যা ২০১০ সালের জুলাই মাসে ২০০০ মিলিয়ন টাকা ব্যয়ে চালু করা হয়।

ইতিহাস
হোটেলটি ২০১০ সালের জুলাই মাসে উদ্বোধন করা হয়। ২০১৩ সালের আগস্ট মাসে হোটেলটি সামিট হোটেল ও রিসর্ট এ যোগদান করে, যেটা কি না প্রিফার্ড হোটেল গ্রুপ এর একটি ব্র্যান্ড। প্রিফার্ড হোটেল গ্রুপ এই হোটেলটিকে তাদের এশিয়া প্যাসিফিক পোর্টফোলিওতে অন্তর্ভুক্ত করে।

হোটেল
হোটেলটিতে মোট ২৩০টি কক্ষ আছে। কক্ষগুলো যথাক্রমে ১৫৪টি ডিলাক্স কক্ষ, ৮টি প্রিমিয়াম কক্ষ, ৫১টি ক্লাব কক্ষ, ৪টি স্টুডিও কক্ষ, ১২টি কার্যনির্বাহী কক্ষ এবং ১টি সভাপতি কক্ষে বিভক্ত। হোটেলের রেস্টুরেন্টে অন্তর্ভুক্ত রয়েছে কিচেন নামক একটি বহুরন্ধনসমৃদ্ধ রেস্তোরা, মাদ্রাজ নামক একটি দক্ষিণ ভারতীয় সুস্বাদু খাবারসমৃদ্ধ রেস্তোরা, মাডিরা নামক একটি লাউঞ্জ বার এবং আপ নর্থ নামক একটি ছাদে অবস্থিত পাঞ্জাবি রেস্তোরাঁ-বার। হোটেলটিতে তিনটি ভোজ(ব্যাংকুইট)হল ও তিনটি সম্মেলনে স্থান রয়েছে যা মোট ১২,০০০ বর্গফুট (১,১০০ বর্গ মি.) জুড়ে রয়েছে। এছাড়াও হোটেলটির ছাদের উপরিভাগে একটি হেলথ ক্লাব ও স্পা এর সাথে একটি পুল রয়েছে।

হোটেলটির ডিজাইন উপাস্নী ডিজাইন সেল এর স্থাপত্যবিদগণ দ্বারা করা হয়েছে এবং অভ্যন্তরীণ সাজসজ্বা জাইলা ও লিম(মালয়েশিয়া) এর মাধ্যমে সম্পন্ন করা হয়েছে ।

পুরস্কার
 শ্রেষ্ঠ সামুদ্রিক খাবারের জন্য টাইমস খাদ্য পুরস্কার;টাইমস অব ইন্ডিয়ার মাধ্যমে - ২০১২
 শ্রেষ্ঠ ইকো হোটেল হিসেবে এনডিটিভি(NDTV) হিন্দু লাইফস্টাইল পুরস্কার;  এনডিটিভি (NDTV) হিন্দু হতে প্রাপ্ত - ২০১১
 বিজনেস গৌরভ এসএমই অ্যাওয়ার্ড ২০১১- আতিথেয়তা- এক্সিস ব্যাংক - ২০১১

তথ্যসূত্র

বহিঃসংযোগ 
 ওয়েবসাইট

চেন্নাইয়ের হোটেল
২০১০-এ প্রতিষ্ঠিত হোটেল
২০১০-এ ভারতে প্রতিষ্ঠিত
চেন্নাইয়ের গগনচুম্বী হোটেল
২০১৬ দক্ষিণ এশীয় গেমসে পাকিস্তান

২০১৬ দক্ষিণ এশীয় গেমসে পাকিস্তান ৩৩৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে পাকিস্তান ১২ স্বর্ণসহ মোট ১০৬ টি পদক অর্জন করে।

পদক তালিকা 

পাকিস্তান ১২ স্বর্ণ ৩৭ রৌপ্য ও ৫৭ ব্রোঞ্জ পদক অর্জন করে।

তথ্যসূত্র 

২০১৬ দক্ষিণ এশীয় গেমস
আলাই নদী

আলাই নদী বাংলাদেশের উত্তর-পশ্চিমাঞ্চলের গাইবান্ধা জেলার একটি নদী। নদীটির দৈর্ঘ্য ৪৪ কিলোমিটার, গড় প্রস্থ ৩৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক আলাই নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৬।

প্রবাহ 
আলাই নদীটি গাইবান্ধা জেলার গাইবান্ধা সদর উপজেলার পৌরসভা এলাকায় প্রবহমান ঘাঘট নদী হতে উৎপত্তি লাভ করেছে। অতঃপর এই নদীর জলধারা একই জেলার গোবিন্দগঞ্জ উপজেলার রাখাল বুরুজ ইউনিয়ন পর্যন্ত প্রবাহিত হয়ে কাটাখালী নদীতে (গাইবান্ধা) নিপতিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমের মার্চ-এপ্রিলের দিকে নদীটি পুরোপুরি শুকিয়ে যায়। গাইবান্ধা সদর উপজেলার ঘাঘট ও আলাই নদীর সংযোগস্থলে স্লুইসগেট নির্মাণ করা হয়েছে এবং এর দ্বারা পানির প্রবাহ নিয়ন্ত্রণ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায় এবং তীরবর্তী অঞ্চলে বন্যা দেখা দেয়। তবে নদীর কোথাও ভাঙনপ্রবণতা পরিলক্ষিত হয় না।

আরও দেখুন 
 বাংলাদেশের নদীর তালিকা

তথ্যসূত্র 

গাইবান্ধা জেলার নদী
গাইবান্ধা সদর উপজেলা
পলাশবাড়ী উপজেলা
সাঘাটা উপজেলা
গোবিন্দগঞ্জ উপজেলা
রুমেশ রত্নায়েকে

রুমেশ যোসেফ রত্নায়েকে (; জন্ম: ২ জানুয়ারি, ১৯৬৪) কলম্বোয় জন্মগ্রহণকারী প্রাক্তন শ্রীলঙ্কান আন্তর্জাতিক ক্রিকেটার ও কোচ। শ্রীলঙ্কা জাতীয় ক্রিকেট দলের অন্যতম সদস্য ছিলেন তিনি। ১৯৮২ থেকে ১৯৯৩ সময়কালে শ্রীলঙ্কার পক্ষে আন্তর্জাতিক ক্রিকেটে অংশগ্রহণ করেছিলেন।

দলে মূলতঃ ডানহাতে ফাস্ট-মিডিয়াম বোলিংয়ে পারদর্শীতা দেখিয়েছেন রুমেশ রত্নায়েকে। নতুন বলে সুইং প্রদর্শনের পাশাপাশি পেস ও বাউন্সারের অপূর্ব সম্মিলন ঘটিয়েছেন। এছাড়াও, নিচেরসারির ব্যাটসম্যান হিসেবেও বড় ধরনের রান সংগ্রহে সক্ষম ছিলেন।

খেলোয়াড়ী জীবন 
১৯৮২ থেকে ১৯৯৩ সময়কালে শ্রীলঙ্কার পক্ষে ২৩ টেস্ট ও ৭০ ওডিআইয়ে অংশ নিয়েছেন তিনি। কিন্তু এ সময়ে আঘাতপ্রাপ্তি তার ক্রীড়াশৈলীতে ব্যাপক প্রভাব বিস্তার করে। সমগ্র খেলোয়াড়ী জীবনে দু'টি অর্ধ-শতক করেছেন যথাক্রমে পাকিস্তান ও ইংল্যান্ডের বিপক্ষে। ১৯৮৫-৮৬ মৌসুমে ২২ বছর বয়সে ভারতের বিপক্ষে অনুষ্ঠিত টেস্ট সিরিজে তিনি ২০ উইকেট দখল করেন। তন্মধ্যে, দ্বিতীয় টেস্টে ৯ উইকেট তুলে নিয়ে টেস্ট জয়সহ প্রথমবারের মতো দলের সিরিজ জয় নিশ্চিত করেন। এছাড়াও, হোবার্টে অস্ট্রেলিয়ার বিপক্ষে ১৯৯০-৯১ মৌসুমে ৬/৬৬ ও লর্ডসে ৫/৬৯ পান।

কোচিং 
খেলোয়াড়ী জীবন থেকে অবসর নেয়ার পর জুলাই, ২০০১ সালে শ্রীলঙ্কা জাতীয় ক্রিকেট দলের দলীয় ব্যবস্থাপক মনোনীত হন। ২০০৩ সালে এশিয়ান ক্রিকেট কাউন্সিলের ডেভেলপম্যান্ট অফিসার হিসেবে মনোনীত হন তিনি। ঐ বছরই দূর্বলমানের এশীয় দেশগুলোর খেলোয়াড়দের নিয়ে গড়া স্বপ্নের এশীয় দলের কোচ ও দল নির্বাচকের দায়িত্বে ছিলেন। দলটি শ্রীলঙ্কায় ৬টি খেলায় অংশ নিয়েছিল। মে, ২০০৭ তারিখে শ্রীলঙ্কা ক্রিকেট দলে সহকারী কোচের দায়িত্ব পান। অনেকেই ধারণা করেছিলেন যে, তিনি অন্তর্বর্তীকালীন কোচের দায়িত্ব পালন করছেন। কিন্তু এটি সহকারী কোচের দায়িত্ব ছিল ও জুন, ২০০৭ সালে তিনি ঐ দায়িত্ব থেকে সরে আসেন। কানাডায়ও তার দক্ষতাবিষয়ক পরামর্শকের প্রস্তাবনা পান। আগস্ট, ২০১১ সালে জাতীয় দলের প্রধান কোচ মনোনীত হয়েছিলেন।

তথ্যসূত্র

আরও দেখুন 
 রবি রত্নায়েকে
 কুমার সাঙ্গাকারা
 ২০১৬ এশিয়া কাপ
 শ্রীলঙ্কা জাতীয় ক্রিকেট দল
 একদিনের আন্তর্জাতিক ক্রিকেটে হ্যাট্রিকের তালিকা

বহিঃসংযোগ 
 
 
আইল্যান্ড.এলকেতে রুমেশ রত্নায়েকের প্রতিবেদন  

১৯৬৪-এ জন্ম
জীবিত ব্যক্তি
১৯৮৩ ক্রিকেট বিশ্বকাপের ক্রিকেটার
১৯৮৭ ক্রিকেট বিশ্বকাপের ক্রিকেটার
শ্রীলঙ্কান ক্রিকেটার
শ্রীলঙ্কার টেস্ট ক্রিকেটার
শ্রীলঙ্কার একদিনের আন্তর্জাতিক ক্রিকেটার
নন্দেস্ক্রিপ্টস ক্রিকেট ক্লাবের ক্রিকেটার
শ্রীলঙ্কান ক্রিকেট কোচ
শ্রীলঙ্কা জাতীয় ক্রিকেট দলের কোচ
ওমান জাতীয় ক্রিকেট দলের কোচ
সেন্ট পিটার্স কলেজ, কলম্বোর প্রাক্তন শিক্ষার্থী
কলম্বো থেকে আগত ক্রিকেটার
২০১৬ দক্ষিণ এশীয় গেমসে শ্রীলঙ্কা

২০১৬ দক্ষিণ এশীয় গেমসে শ্রীলঙ্কা ৪৮৪ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে শ্রীলঙ্কা ২৫ স্বর্ণসহ মোট ১৭১ টি পদক অর্জন করে।

পদক তালিকা

তথ্যসূত্র 

২০১৬ দক্ষিণ এশীয় গেমস
কলকাতা আই

কলকাতা আই হল এক বৃহৎ নাগরদোলা যা লন্ডন আই এর আদলে গড়ে তোলার কথা রয়েছে গঙ্গার পূর্ব তীরে মিলেনিয়াম পার্কে।

ইতিহাস 
কলকাতা শহরকে উন্নত পরিষেবা ও পর্যটনের উন্নয়নের জন্য পশ্চিমবঙ্গ সরকার বিভিন্ন পরিকল্পনা গ্রহণ করে।এর মধ্যে অন্যতম হল কলকাতা আই। প্রথমে কলকাতা আই গঙ্গার (হুগলি নদী) পশ্চিম পাড়ে শিবপুর এর বোটানিক্যাল গার্ডেন্সে গড়ার কথা হলেও পড়ে গঙ্গার পূর্ব তীরে মিলেনিয়াম পার্কে এটি গড়ে তোলার প্রস্তাব গৃহীত হয়।

নির্মাণ 
প্রথমে নগরোন্নয়ন দফতর কাজের দায়িত্ব পেলেও ২০১৭ সালে কলকাতা পৌরসংস্থা হাতে সেটি তৈরির ভার দেয় পশ্চিমবঙ্গ সরকার। সেই নির্দেশের পরেই এ দিন পুরভবনে পদস্থ ইঞ্জিনিয়ারদের নিয়ে বৈঠক করেন মেয়র শোভন চট্টোপাধ্যায়। পুরসভা সূত্রের খবর, মিলেনিয়াম পার্কে প্রায় সাড়ে ৮ একর জমিতে ওই ‘জায়ান্ট হুইল’ গড়ে তোলা হবে।

বৈশিষ্ট 
লন্ডন আই-এর ধাঁচে ‘কলকাতা আই’ গড়া হবে।প্রায় ১২০ মিটার ব্যাস বিশিষ্ট ওই হুইল মন্থর গতিতে ঘুরবে মিলেনিয়াম পার্কে। এতে চেপে গঙ্গার সৌন্দর্য উপভোগ করার পাশাপাশি অনেক উপর থেকে কলকাতা শহরটাকেও দেখতে পাবেন দর্শনার্থীরা।

অর্থ 
কলকাতা আই গড়ার প্রথম প্রস্তাব দেওয়া হয় ২০১১ সালে।তখন এর নির্মাণখরচ ধরা হয়েছিল ১০০ কোটি টাকা (₹)।বর্তমানে (২০১৫) সালে এই খরচ বেড়ে হয়ছে ৩৮০ কোটি টাকা (₹)। কলকাতা আই রাজ্য সরকার ও বেসরকারি উদ্যোগে গড়ার কথা রয়েছে এবং এর নির্মাণ খুব শীঘ্রই শুরু হবে।

তথ্যসূত্র

বহিঃসংযোগ 

কলকাতার ভবন ও স্থাপনা
কলকাতার দর্শনীয় স্থান
লোকনৃত্য

লোকনৃত্য হচ্ছে কোন একটি অঞ্চলে বসবাসকারী জনগোষ্ঠীর জীবনঘনিষ্ঠ নৃত্য।

বৈশিষ্ট্য 
লোকনৃত্যে ধ্রুপদী নৃত্যের তুলনায় বিভিন্ন ক্ষেত্রে কিছুটা ভিন্নতা রয়েছে। এর বিশেষ বৈশিষ্ট্যগুলোর মধ্যে রয়েছে:
 লোকনৃত্য ছন্দ শাস্ত্রের কঠোর রীতি অনুসরণ করে না।
 লোকনৃত্যের গতি, ছন্দ, অঙ্গ কৌশল অনেকটা বাস্তব জীবনের কাছাকাছি।
 প্রায় সব দেশের লোকনৃত্যের একটি সাধারণ বৈশিষ্ট্য হলো দলবদ্ধতা।
 লোকনৃত্যের ক্ষেত্রে বিশেষ পোশাক পরিধান করার কোন বাধ্যবাধকতা নেই।

আরও দেখুন 
 ধামাইল নৃত্য;
 নাচনী নাচ;
 নাটুয়া নাচ;
 বিহু নৃত্য;
 ভাংড়া (নৃত্য)।

তথ্যসূত্র

বহিঃসংযোগ 
 লোকনৃত্য - বাংলাপিডিয়া হতে প্রাপ্ত নিবন্ধ।

নৃত্য
সংস্কৃতি
লোকসাহিত্য
লোকনৃত্য
সামাজিক নৃত্য
ইছামতি নদী (দিনাজপুর)

ইছামতি নদী বাংলাদেশের উত্তর-পশ্চিমাঞ্চলের দিনাজপুর জেলার একটি নদী। নদীটির দৈর্ঘ্য ২৭ কিলোমিটার, গড় প্রস্থ ১১২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ইছামতি নদীর প্রদত্ত পরিচিতি নম্বর উত্তর-পশ্চিমাঞ্চলের নদী নং ০৮।

প্রবাহ 
ইছামতি নদীটি দিনাজপুর জেলার খানসামা উপজেলার বিলাঞ্চল হতে উৎপত্তি লাভ করেছে। অতঃপর এই নদীর জলধারা ফুলবাড়ি উপজেলা পেরিয়ে ভারতে প্রবেশ করেছে। অতপর নদীটি পতিরামের কাছে আত্রাই নদীর সাথে মিলিত হয়েছে। মৌসুমি প্রকৃতির এই নদীতে সারাবছর পানিপ্রবাহ থাকে না। শুকনো মৌসুমে নদীটি পুরোপুরি শুকিয়ে যায়। সেসময় নদীর অঙ্গনজুড়ে চাষাবাদ করা হয়। তবে বর্ষাকালে নদীটিতে স্বাভাবিকের চেয়ে পানির প্রবাহ বৃদ্ধি পায় এবং সীমিত পরিসরে বন্যার পানি প্রবাহিত হয়। নদীটির কোথাও ভাঙনপ্রবণতা পরিলক্ষিত হয় না।

আরও দেখুন 
 বাংলাদেশের নদীর তালিকা

তথ্যসূত্র

বহিঃসংযোগ 

দিনাজপুর জেলার নদী
খানসামা উপজেলা
চিরিরবন্দর উপজেলা
পার্বতীপুর উপজেলা
চিপসেট

কম্পিউটার ব্যবস্থায় একটি চিপসেট হল একটি সমন্বিত সার্কিটে বসানো একগুচ্ছ ইলেক্ট্রনিক উপাদান যা প্রসেসর, মেমোরি এবং পেরিফেরালের মধ্যে ডেটার প্রবাহ ব্যবস্থাপনা করে। এটি সাধারণত মাদারবোর্ডে পাওয়া যায়। চিপসেটগুলো বিশেষ প্রকারের মাইক্রোপ্রসেসরের সাথে কাজের উপযোগি করে তৈরী করা হয়, কারণ এটি প্রসেসরের সাথে অন্য যান্ত্রিক উপাদানগুলোর যোগাযোগ ঘটায়। সিস্টেমের পূর্ন কার্যক্ষমতার জন্য এটি বিশেষ ভূমিকা পালন করে।

কম্পিউটার 

কম্পিউটার জগতে চিপসেট বলতে কোন মাদারবোর্ড বা এক্সপানসন কার্ডে বসানো এক বা একাধিক চিপকে বোঝানো হয়। ব্যক্তিগত কম্পিউটারে প্রথম চিপসেট ছিল এনইএটি চিপসেট যা তৈরি করে চিপস এবং টেকনোলজিস। এটি তৈরী করা হয় ইন্টেল ৮০২৮৬ সিপিইউর জন্য। ব্যবহৃত হয় আইবিএম পিসি এটি নামক ব্যক্তিগত কম্পিউটারে। ১৯৮০ এবং ৯০ দশকে ঘরের কম্পিউটার, গেম কনসোল এবং আর্কেড-গেম হার্ডওয়্যারসমূহে ব্যবহৃত চিপসেট বলতে বোঝানো হত কাষ্টম বা পরিবর্তিত অডিও এবং গ্রাফিক্স চিপকে বোঝাতে। উদাহরণসরূপ, কমোডর এমিগার আসল চিপসেট বা সেগার সিস্টেম ১৬ চিপসেট।

চিপসেট দিয়ে প্রায়শই মাদারবোর্ডের নর্থব্রিজ এবং সাউথব্রিজে বসানো বিশেষ চিপের জোড়াকে নির্দেশ করা হয়। নর্থব্রিজ সিপিইউকে উচ্চ গতির যন্ত্রাংশের সাথে যুক্ত করে বিশেষ করে র‍্যাম এবং গ্রাফিক্স কন্ট্রোলার অন্যদিকে সাউথব্রিজ যুক্ত করে কম গতির পেরিফেরাল যেমন পিসিআই বাস বা আইএসএ বাস। আধুনিক চিপসেটগুলোর সাউথব্রিজে অন-চিপ পেরিফেরাল যুক্ত থাকে। এই সমন্বিত পেরিফেরালগুলো হল ইথারনেট, ইউএসবি এবং অডিও ইত্যাদি।

মাদারবোর্ড এবং চিপসেট দুটো ভিন্ন ভিন্ন উৎপাদক থেকে তৈরি হয়ে আসে। ২০১৫ সাল অনুযায়ী এক্স৮৬ চিপসেট মাদারবোর্ড প্রস্তুতকারক হল এএমডি, ব্রডকম, ইন্টেল, এনভিডিয়া, সিস এবং ভায়া টেকনোলজিস (ভিআইএ)। এ্যাপল কম্পিউটার এবং ইউনিক্স ওয়ার্কস্টেশনগুলো আগে থেকেই কাষ্টম নকশার চিপসেট ব্যবহার করে আসছে। কিছু সার্ভার প্রস্তুতকারকরা তাদের পণ্যের জন্য কাষ্টম চিপসেট নির্মাণ করে থাকে।

১৯৮০ দশকে চিপস এবং টেকনোলজিস কোম্পানিটি কম্পিউটার বা পিসির চিপসেট তৈরীর অন্যতম পথিকৃৎ ছিল। তখন থেকেই কম্পিউটার সিস্টেম প্রস্তুতে প্রায়শই প্রচলিত চিপসেট ব্যবহৃত হয়, যদিও পিসির কার্যক্ষমতায় বিভিন্নতা পরিলক্ষিত হয়। যেমন এনসিআর ৫৩সি৯এক্স চিপসেটে এসসিএসআই ইন্টারফেস ব্যবহার করা হয় স্টোরেজ ডিভাইসের জন্য যা ইউনিক্স মেশিনে দেখা যায় যেমন এমআইপিএস ম্যাগনাম, গ্রথিত যন্ত্রাংশ এবং ব্যক্তিগত কম্পিউটার।

আরও দেখুন
 ভেরি-লার্জ-স্কেল ইন্টিগ্রেশন বা ভিএলএসআই
 ইন্টেল চিপসেটের তালিকা
 এএমডি চিপসেটের তুলনা
 এটিআই চিপসেটের তুলনা
 এনভিডিয়া চিপসেটের তুলনা
 ভায়া চিপসেট
 সিলিকন ইন্টিগ্রেটেড সিস্টেম
 এসার ল্যাবোরেটোরিস ইনকর্পোরেটেড
 সাউথব্রিজ
 নর্থব্রিজ

ইন্টিগ্রেটেড সার্কিট
মাদারবোর্ড
২০১৬ দক্ষিণ এশীয় গেমসে নেপাল

২০১৬ দক্ষিণ এশীয় গেমসে নেপাল ৩৯৮ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে নেপাল ৩ স্বর্ণসহ মোট ৬০ টি পদক অর্জন করে।

পদক তালিকা 

নেপাল ৩ টি স্বর্ণ ২৩ রৌপ্য ও ৩৪ টি ব্রোঞ্চ পদকসহ মোট ৬০ টি পদক অর্জন করে।

তথ্যসূত্র 

২০১৬ দক্ষিণ এশীয় গেমস
২০১৬ দক্ষিণ এশীয় গেমসে ভুটান

২০১৬ দক্ষিণ এশীয় গেমসে ভুটান ৮৭ জন প্রতিযোগি ২২টি ক্রীড়ায় দলগত ও ব্যক্তিগত পর্যায়ে অংশগ্রহণ করে। ২০১৬ সালের ৫ ফেব্রুয়ারি থেকে ১৬ ফেব্রুয়ারি পর্যন্ত ভারতের শিলং ও গুয়াহাটিতে অনুষ্ঠিত এ আসরে ভুটান ১ রৌপ্য সহ মোট ১৬ টি পদক অর্জন করে।

পদক তালিকা 

ভুটান ১ রৌপ্য ও ১৫ টি ব্রোঞ্চ পদকসহ মোট ১৬ টি পদক অর্জন করে।

তথ্যসূত্র 

২০১৬ দক্ষিণ এশীয় গেমস
দক্ষিণ এশীয় গেমসে ভুটান
মিলেনিয়াম পার্ক

মিলেনিয়াম পার্ক কলকাতায় গঙ্গা নদীর পূর্ব তীরে রেলওয়ে ক্লাবের বিপরীতে ও ফেয়ারলি ঘাট থেকে ২.৫ কিমি দূরে অবস্থিত একটি বিনোদন উদ্যান। এই পার্ক বা উদ্যানটি গড়ে উঠেছে। ২০০০ বছর অর্থাৎ খ্রিস্ট বছর গণনার হিসেবে দ্বিতীয় সহস্রাব্দকে ইতিহাসে স্মরণীয় করে রাখার জন্যেই তৎকালীন বামফ্রন্ট সরকার ও কলকাতা মেট্রোপলিটন ডেভেলপমেন্ট অথরিটির (কেএমডিএ) উদ্যোগে নতুন সহস্রাব্দের উপহার হিসাবে স্ট্র্যান্ড রোড ও হুগলি নদীর মাঝে এই 'মিলেনিয়াম পার্ক' তৈরি হয়। দ্বিতীয় সহস্রাব্দ অর্থাৎ ২০০০ খ্রিস্টাব্দ শুরু হওয়ার আগেই ১৯৯৯ খ্রিস্টাব্দের ২৬ ডিসেম্বর এটির উদ্বোধন হয়। বড়ো পার্ক তৈরি করার মতো জায়গা এখানে নেই। তবুও মানুষজনের চাহিদা মেনে অল্প পরিসরে হলেও, পার্কের উত্তর দিকে কলকাতা পোর্ট ট্রাস্টের অনুমতিতে তাদেরই জায়গায় বেশ কিছুটা সম্প্রসারণ করা হয়েছে। এই সম্প্রসারিত অংশে শিশুদের জন্যে বেশ কয়েকটা মজাদার 'রাইড' তৈরি করা হয়। যেখানে প্রত্যেক রবিবার এবং ছুটির দিনে অসংখ্য শিশু তাদের অভিভাবকদের সঙ্গে মজা নিতে আসে। দ্বিতীয় সহস্রাব্দের এই স্মরণীয় পার্কের মূল প্রবেশদ্বারটা তৈরি করে দিয়েছে স্বনামধন্য টাটা শিল্পগোষ্ঠী। তাই মিলেনিয়াম পার্কের তোরণকে মানুষ বলে 'টাটা গেট'। এই উদ্যানটি হল গঙ্গাতিরের সৌন্দর্য বর্ধন প্রকল্পের প্রথম পর্ব। উদ্যানটি সকাল ১১টা থেকে রাত ৮টা পর্যন্ত খোলা থাকে। বর্তমানে পশ্চিমবঙ্গ সরকার গঙ্গাতিরের সৌন্দর্য বাড়াবার জন্যে নানা প্রকল্প হাতে নিয়েছে। তার অঙ্গ হিসেবে এই পার্কেও সুদৃশ্য আলোর ব্যবস্থা করেছে। দিনে তো বটেই, এমনকি রাতেও মিলেনিয়াম পার্ক আলোকোজ্জ্বল দেখায়।

আরও দেখুন 
কলকাতা আই
গঙ্গা তীরের সৌন্দর্য্যবর্ধন

তথ্যসূত্র

কলকাতার উদ্যান
বিনোদন উদ্যান
কোষ প্রাচীর

কোষ প্রাচীর হল কোষের কাঠামোগত স্তর যা কোষের ঝিল্লির ঠিক বাইরে কিছু ধরণের কোষকে ঘিরে থাকে। এটি শক্ত, নমনীয় এবং কখনও কখনও অনমনীয় হতে পারে। এটি কোষকে কাঠামোগত সমর্থন এবং সুরক্ষা উভয়ই প্রদান করে এবং এটি একটি ফিল্টারিং প্রক্রিয়া হিসাবেও কাজ করে। কোষ প্রাচীর প্রাণীদের মধ্যে অনুপস্থিত কিন্তু শেওলা, ছত্রাক এবং উদ্ভিদ সহ অন্যান্য ইউক্যারিওটে এবং বেশিরভাগ প্রোক্যারিওটে ( মলিকিউট ব্যাকটেরিয়া ছাড়া) উপস্থিত থাকে। একটি প্রধান ফাংশন হল চাপের জাহাজ হিসাবে কাজ করা, যখন জল প্রবেশ করে কোষের অত্যধিক প্রসারণ রোধ করে।

কোষ প্রাচীরের গঠন শ্রেণীবিন্যাস গোষ্ঠী এবং প্রজাতির মধ্যে পরিবর্তিত হয় এবং কোষের ধরন এবং বিকাশের পর্যায়ে নির্ভর করতে পারে। জমির উদ্ভিদের প্রাথমিক কোষ প্রাচীর পলিস্যাকারাইড সেলুলোজ, হেমিসেলুলোস এবং পেকটিন দ্বারা গঠিত। প্রায়শই, অন্যান্য পলিমার যেমন লিগনিন, সুবেরিন বা কিউটিন উদ্ভিদ কোষের দেয়ালে নোঙর করা বা এমবেড করা হয়। শেত্তলাগুলি গ্লাইকোপ্রোটিন এবং পলিস্যাকারাইড যেমন ক্যারাজেনান এবং আগর দিয়ে তৈরি কোষ প্রাচীর ধারণ করে যা জমির উদ্ভিদ থেকে অনুপস্থিত। ব্যাকটেরিয়ায়, কোষ প্রাচীর পেপটিডোগ্লাইকান দ্বারা গঠিত। আর্চিয়ার কোষ প্রাচীরের বিভিন্ন রচনা রয়েছে এবং গ্লাইকোপ্রোটিন এস-স্তর, সিউডোপেপ্টিডোগ্লাইকান বা পলিস্যাকারাইড দ্বারা গঠিত হতে পারে। ছত্রাক এন-এসিটাইলগ্লুকোসামাইন পলিমার কাইটিন দিয়ে তৈরি কোষ প্রাচীর ধারণ করে। অস্বাভাবিকভাবে, ডায়াটমের একটি কোষ প্রাচীর থাকে যা বায়োজেনিক সিলিকা দিয়ে গঠিত।

ইতিহাস 
১৬৬৫ সালে রবার্ট হুক একটি উদ্ভিদ কোষ প্রাচীরের প্রথম পর্যবেক্ষণ এবং নামকরণ করেছিলেন (একটি "প্রাচীর" হিসাবে)। যাইহোক, "জীবন্ত প্রোটোপ্লাস্টের মৃত এক্সক্রুশন প্রোডাক্ট" প্রায় তিন শতাব্দী ধরে, বৈজ্ঞানিক আগ্রহের বিষয় ছিল প্রধানত শিল্প প্রক্রিয়াকরণের জন্য প্রাণী বা মানব স্বাস্থ্যের সাথে সম্পর্কিত একটি সম্পদ হিসাবে।

১৮০৪ সালে, কার্ল রুডলফি এবং জেএইচএফ লিংক প্রমাণ করে যে কোষগুলির স্বাধীন কোষ প্রাচীর রয়েছে। এর আগে, এটি মনে করা হয়েছিল যে কোষগুলি ভাগ করে দেয়াল এবং সেই তরলটি তাদের মধ্যে এইভাবে চলে যায়।

১৯ শতকে কোষ প্রাচীর গঠনের পদ্ধতিটি বিতর্কিত ছিল। হুগো ভন মোহল (১৮৫৩, ১৮৫৮) এই ধারণার পক্ষে ছিলেন যে কোষ প্রাচীর যোগদানের মাধ্যমে বৃদ্ধি পায়। কার্ল নেগেলি (১৮৫৮, ১৮৬২, ১৮৬৩) বিশ্বাস করতেন যে প্রাচীরের পুরুত্ব এবং ক্ষেত্রফলের বৃদ্ধি একটি প্রক্রিয়ার কারণে হয়েছিল যাকে ইন্টুসসেপশন বলা হয়। প্রতিটি তত্ত্ব নিম্নলিখিত দশকগুলিতে উন্নত করা হয়েছিল: এডুয়ার্ড স্ট্রাসবার্গার (১৮৮২, ১৮৮৯) দ্বারা নিয়োগ (বা স্তরায়ণ) তত্ত্ব এবং জুলিয়াস উইজনার (1886) দ্বারা অন্তর্নিহিত তত্ত্ব।

১৯৩০ সালে, আর্নস্ট মুঞ্চ "মৃত" উদ্ভিদ অঞ্চল থেকে "জীবন্ত" সিমপ্লাস্টকে আলাদা করার জন্য অ্যাপোপ্লাস্ট শব্দটি তৈরি করেছিলেন, যার পরবর্তীতে কোষ প্রাচীর অন্তর্ভুক্ত ছিল।

১৯৮০-এর দশকে, কিছু লেখক "কোষ প্রাচীর" শব্দটিকে প্রতিস্থাপন করার পরামর্শ দিয়েছিলেন, বিশেষ করে এটি উদ্ভিদের জন্য ব্যবহৃত হয়েছিল, আরও সুনির্দিষ্ট শব্দ " বহির্কোষীয় ম্যাট্রিক্স " দিয়ে, যেমনটি প্রাণী কোষের জন্য ব্যবহৃত হয়েছিল,কিন্তু অন্যরা পুরানো শব্দ পছন্দ করে।

তথ্যসূত্র 

উদ্ভিদ শারীরতত্ত্ব
অঙ্গাণু
মুহাম্মদ ইবনে তাহির

আবু আবদুল্লাহ মুহাম্মদ ইবনে তাহির ইবনে আবদুল্লাহ (, মৃত্যু আনুমানিক ৯১০) ছিলেন খোরাসানের শেষ তাহিরি গভর্নর। তিনি ৮৬২ থেকে ৮৭৩ সাল পর্যন্ত শাসন করেছেন।

খোরাসানের গভর্নর
তার পিতা তাহির ইবনে আবদুল্লাহ ৮৬২ সালে মারা যান। এরপর খলিফা প্রথমে তাহিরের ভাই মুহাম্মদ ইবনে আবদুল্লাহ ইবনে তাহিরকে একই পদে নিয়োগ দিতে চেয়েছিলেন কিন্তু তিনি এই পদ গ্রহণে অসম্মতি জানালে মুহাম্মদ ইবনে তাহিরকে গভর্নর নিয়োগ দেয়া হয়। তবে খোরাসানের অন্যান্য তাহিরি গভর্নরদের মত তাকে ইরাক ও বাগদাদের সামরিক গভর্নরের উপাধি প্রদান করা হয়নি। এসব উপাধি মুহাম্মদ ইবনে আবদুল্লাহকে প্রদান করা হয়।

পিতার উত্তরসুরি হওয়ার দুই বছর পর হাসান ইবনে জায়েদ ইবনে মুহাম্মদের নেতৃত্বে সংঘটিত জায়েদি বিদ্রোহের ফলে তাবারিস্তান হস্তচ্যুত হয়। তাহিরিরা এই প্রদেশ পুনরুদ্ধার করতে ব্যর্থ হয়। ৮৬৭ সালে সিস্তানের সাফারি আমির ইয়াকুব ইবনুল লাইস আল-সাফার হেরাত দখন করে এর তাহিরি গভর্নরকে বন্দী করেন। ইয়াকুবকে প্রতিহত করার জন্য সামানি ইবরাহিম ইবনে লাইসের নেতৃত্ব সেনাদল পাঠানো হয় কিন্তু তারা পরাজিত হয়। এরপর মুহাম্মদ ইবনে তাহির সমঝোতা করতে বাধ্য হন।

তার শাসনের দুর্বলতার ফলে খোরাসানে তাহিরি শাসনের অবসান হয়। ৮৭৩ সালে ইয়াকুব রাজধানী নিশাপুরের দিকে অগ্রসর হন। মুহাম্মদ বন্দী হন এবং তিন বছর বন্দী জীবনযাপন করেন।৮৭৬ সালে দাইর আল-আকুলের যুদ্ধে সাফারিরা পরাজিত হওয়ার পর তিনি মুক্তি পান। মুক্তির পর খলিফা তাকে পুনরায় খোরাসানের গভর্নর হিসেবে নিয়োগ দেন কিন্তু তিনি এরপর আর খোরাসানে নিজ কর্তৃত্ব স্থাপন করেননি। খোরাসানের কয়েকজন সাফারি বিরোধী ব্যক্তি যেমন আহমাদ আল-খুজিস্তানি ও রাফি ইবনে হারসামা তাদের নিয়ন্ত্রিত অঞ্চলে খুতবায় মুহাম্মদের নাম ঘোষণা করেছিলেন। কিন্তু মুহাম্মদ ক্ষমতার চর্চা থেকে দূরত্ব বজায় রেখেছিলেন।

পরবর্তী জীবন
মুক্তির পর তিনি বাগদাদে বসবাস শুরু করেন। মুহাম্মদ ইবনে আবদুল্লাহ ইবনে তাহির মারা যাওয়ার পর তার ভাই উবাইদুল্লাহ ইবনে আবদুল্লাহ ইবনে তাহির তার পদ লাভ করেন। মুহাম্মদ ইবনে তাহির এসময় উবাইদুল্লাহ ইবনে আবদুল্লাহর পদ গ্রহণে ইচ্ছুক ছিলেন। তাদের এই প্রতিদ্বন্দ্বিতা পরবর্তী কয়েক বছর ধরে চলেছে। ৮৭৯ সালে সাফারি ইয়াকুব মারা যান এবং তার ভাই আমর বিন লাইস তার উত্তরসুরি হন। খোরাসানের গভর্নর হিসেবে আমর পূর্বের তাহিরিদের মত ক্ষমতা প্রয়োগ করতে থাকেন।

৮৮৫ সালে তিনি উবাইদুল্লাহর বদলে বাগদাদের গভর্নর হন এবং পূর্বের মত খোরাসানের গভর্নর উপাধি লাভ করেন। তবে পূর্বের মত তিনি খোরাসানে নিজ শাসন প্রতিষ্ঠা করেননি। ৯১০ সালের দিকে তিনি মারা যান।

তথ্যসূত্র

উৎস
 
 
 
 
 
 

জন্মের সাল অজানা
৯১০-এর দশকে মৃত্যু
বাগদাদের তাহিরি গভর্নর
৯ম শতাব্দীতে এশিয়ার শাসক
নিশাপুরের আমির
খোরাসানের তাহিরি গভর্নর
৯ম শতাব্দীর ইরানি ব্যক্তি
তাহির ইবনে হুসাইন

তাহির ইবনে হুসাইন (, ), জুল-ইয়ামিনাইন (, "the ambidextrous"), এবং আল-আ'ওয়ার (, "the one-eyed"), ছিলেন আব্বাসীয় খিলাফতের একজন ইরানি বংশোদ্ভূত সেনাপতি ও গভর্নর। চতুর্থ ফিতনার সময় তিনি খলিফা আল-মামুনের অধীনে কাজ করেছেন এবং আল-আমিনের বিরুদ্ধে সেনাবাহিনীকে নেতৃত্ব দিয়েছেন। এরপর তিনি কৃত্বিত্বের পুরস্কার হিসেবে খোরাসানের গভর্নর হন। এর ফলে তাহিরি রাজবংশের সূচনা হয়।

তথ্যসূত্র

উৎস
 
 
 
 

 

জন্মের সাল অজানা
৮২২-এ মৃত্যু
খোরাসানের তাহিরি গভর্নর
ইরানি সেনাপতি
নিশাপুরের আমির
৯ম-শতাব্দীতে এশিয়ার শাসক
আব্বাসীয় সেনাপতি
চতুর্থ ফিতনা
৮ম-শতাব্দীর ইরানি ব্যক্তিত্ব
দিহকান
৭৭৫-এ জন্ম

খোরাসানের আব্বাসীয় গভর্নর
৯ম শতাব্দীর ইরানি ব্যক্তি
৭৭০-এর দশকে জন্ম
১৯৭৮ মহিলা ক্রিকেট বিশ্বকাপ

১৯৮৭ মহিলা ক্রিকেট বিশ্বকাপ একটি মহিলাদের আন্তর্জাতিক ক্রিকেট প্রতিযোগিতা যা ১৯৮৭ সালের ১-১৩ জানুয়ারি ভারতে অনুষ্ঠিত হয়েছিল। এটি ছিল মহিলা ক্রিকেট বিশ্বকাপের ২য় আসর এবং ভারতে আয়োজিত প্রথম টুর্নামেন্ট। ১৯৭৩ ইংল্যান্ড বিশ্বকাপের দীর্ঘ চার বছর পর এটি অনুষ্ঠিত হয়েছিল।

মাঠসমূহ

প্রস্তুতি ম্যাচ
বিভিন্ন স্থানীয় ভারতীয় দলের বিপক্ষে কমপক্ষে পাঁচটি প্রস্তুতি ম্যাচ খেলা হয়েছিল, যার মধ্যে একটি বাদে সবগুলিই টুর্নামেন্টের আগে এসেছিল।

পয়েন্ট টেবিল

 নোট: রান রেটকে টাইব্রেকার হিসেবে ধরা হবে যদি দুটো দল একই পয়েন্ট এ শেষ করে (বর্তমানে নেট রান রেট ব্যবহৃত হয়েছিল)।

ম্যাচসমূহ

তথ্যসূত্র

বহিঃসংযোগ 

মহিলা ক্রিকেট বিশ্বকাপ
১৯৭৩-এ ক্রিকেট
১৯৭৩-এ ভারতীয় ক্রিকেট
ভারতে আন্তর্জাতিক ক্রিকেট সফর
ভারতে আন্তর্জাতিক ক্রিকেট প্রতিযোগিতা
ভারতে ক্রিকেট প্রতিযোগিতা
মহিলা ক্রিকেট বিশ্বকাপ প্রতিযোগিতা
বোরিবালি

বোরিবালি  বা বোরিবলী হল মহারাষ্ট্রের মুম্বই মহনগরের একটি গুরুত্বপূর্ণ অঞ্চল যা মুম্বই-এর উত্তরাংশে অবস্থিত। বোরিবালি, ছত্রপতি শিবাজী আন্তর্জাতিক বিমানবন্দর থেকে  দূরত্বে ও ছত্রপতি শিবাজী টার্মিনাস থেকে  দূরত্বে অবস্থিত। ২০১১ এর জনগণনা অনুসারে বোরিবালির জনসংখ্যা প্রায় ১ মিলিয়ন।

ইতিহাস

আকর্ষক স্থান 
সঞ্জয় গান্ধী জাতীয় উদ্যান
কাহ্নরি গুহা
ইসসল ওয়ার্ল্ড

জনসংখ্যা 
বোরিভালিতে মারাঠি মানুষদের একটি বড় জনসংখ্যা রয়েছে, তারপরে গুজরাটি মানুষ রয়েছে।

তথ্যসূত্র

আরও দেখুন 
ভাঈন্দর

মুম্বই
মুম্বইয়ের শহরতলী
মুম্বই উপনগরী জেলা